als_Latn dik_Latn azb_Arab
Fondi Monetar Ndërkombëtar vlerëson pozitivisht reformat e ndërmarra nga qeveria shqiptare për rritjen ekonomike të qëndrueshme. Shefi i FMN për Shqipërinë në një intervistë për Zërin e Amerikës tha se pret qe rritja për Shqipërinë ne vitin 2015 te jete 3%.
Nadeem Lahi thekson:
2015-a deri tani ka ecur mirë. Kemi hyrë kështu në periudhën pas një viti reformash të qeverisë. Ekonomia po mëkëmbet, ka shenja të qarta të kësaj. E shohim këtë jo vetëm në shifrat e rritjes, por edhe në besimin e biznesit: konsumi po rritet, ka një rigjallërim të aktivitetit ekonomik. Por ka një pikëpyetje për sa po ndodh jashtë vendit, veçanërisht në zonën e euros, në Greqi këto ditë dhe këto janë shqetësime, por në të njëjtën kohë ne vlerësojmë se ajo që kemi thënë për parashikimin e rritjes këtë vit, që është rreth 3 përqind, duhet të jetë e realizueshme.
Lahi pranon se rritja e çmimit të energjisë është një barre për qytetarët, por shtoi se me hetimin e vendeve te punës dhe me luftën ndaj vjedhësve të energjisë, pagesa e saj do te jete me e lehte.
Nadeem Lahi thekson:
Po sigurisht, dikush duhet të paguajë për përshtatjen fiskale, dhe në fund të fundit ky është një vendim që duhet ta marrë vendi. Nuk mendoj se rritja e taksës të karburantit nuk ishte shumë e madhe. Energjia siç e përmendët u rrit përsëri dhe çmimi është i lartë. Ata që vjedhin energjinë elektrike në fakt u bëhen barrë atyre që e paguajnë atë. Prandaj, përsa i përket reformës së energjisë elektrike mendoj se kemi një element më të madh barazie, sepse tani çdo njeri që konsumon duhet të paguajë që sistemi të funksionojë, ndërsa më parë sistemi nuk funksiononte. Natyrisht që kjo është një barrë, por me rritjen e ekonomisë dhe të punësimit, njerëzit do të kenë një farë lehtësimi nga të ardhurat për të paguar për këtë. Dhe shpresoj se kështu do të ndodhë.
Fondi Monetar Ndërkombëtar miratoi këstin e dytë dhe të tretë të programit të ndihmës për Shqipërinë, i cili përllogaritet ne 53 milion euro.
als_Latn ceb_Latn als_Latn als_Latn ceb_Latn als_Latn als_Latn